**II. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**II. VIÐAUKI**

**Viðbótarskjal fyrir pro forma fjárhagsupplýsingar**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | Pro forma upplýsingar skulu hafa að geyma lýsingu á þeim viðskiptum, fyrirtækjum eða aðilum sem um ræðir og tímabilinu sem vísað er til, og eftirfarandi skal koma fram með skýrum hætti:   1. Í hvaða tilgangi upplýsingarnar eru teknar saman, 2. að upplýsingar séu eingöngu teknar saman til skýringar, 3. að þar sem pro forma fjárhagsupplýsingar taka til ímyndaðrar stöðu endurspegla þær ekki raunverulega fjárhagsstöðu eða afkomu fyrirtækisins. |
|  | **2.** | Þegar pro forma fjárhagsupplýsingar eru lagðar fram er heimilt að fella inn í þær efnahagsreikning og rekstrarreikning ásamt skýringum eftir aðstæðum hverju sinni. |
|  | **3.** | Pro forma fjárhagsupplýsingar skulu að öllu jöfnu settar fram í dálkaformi sem samanstendur af:   1. Sögulegum, óleiðréttum upplýsingum, 2. pro forma leiðréttingum og 3. niðurstöðum pro forma fjárhagsupplýsinganna sem eru settar fram í aftasta dálki.   Taka skal fram hvaðan pro forma fjárhagsupplýsingar eru fengnar og, ef við á, skal fella reikningsskil yfirtekinna fyrirtækja eða rekstrareininga inn í lýsinguna. |
|  | **4.** | Pro forma fjárhagsupplýsingar skulu samdar í samræmi við reikningsskilastefnu sem er fylgt í síðustu eða næstu reikningsskilum útgefanda og þar skal eftirfarandi tekið fram:   1. Á hvaða grundvelli upplýsingarnar eru samdar, 2. uppruni einstakra upplýsingaliða og leiðréttinga. |
|  | **5.** | Einungis er heimilt að birta pro forma upplýsingar fyrir   1. yfirstandandi fjárhagstímabil, 2. fyrir næstliðið, fullt fjárhagstímabil og/eða 3. næstliðið fjárhagstímabil árshluta þar sem viðeigandi, óleiðréttar upplýsingar hafa verið eða munu verða birtar í sama skjali. |
|  | **6.** | Pro forma leiðréttingar sem tengjast pro forma fjárhagsupplýsingum skulu   1. sýndar með skýrum hætti og útskýrðar, 2. vera í beinum tengslum við viðskiptin, 3. studdar staðreyndum.   Þar að auki skal koma skýrt fram í tengslum við pro forma hagnað og -tap eða sjóðsstreymisyfirlit, hverjar af þessum upplýsingum er búist við að hafi áframhaldandi áhrif á útgefandann og hverjar ekki. |
|  | **7.** | Í skýrslu sem óháðir skoðunarmenn eða endurskoðendur semja skal koma fram að að þeirra áliti:   1. Hafi pro forma fjárhagsupplýsingum verið safnað saman á réttan hátt og samkvæmt tilgreindum forsendum, 2. að forsendurnar séu í samræmi við reikningsskilastefnu útgefanda. |